เป็นน้ำมูกมาตั้งแต่เด็กๆ มีน้ำมูกตลอดไม่ว่าจะฤดูไหน เวลาอากาศเย็นจะมีอาการคัดจมูกร่วมด้วย มีโอกาสเป็นภูมิแพ้ไหมคะ
สวัสดีค่ะ การมีน้ำมูก คัดจมูก อาจมีสาเหตุจาก-โรคภูมิแพ้จมูก ทำให้มีอาการคัดจมูก ในช่วงเช้า อาจเป็นติดต่อกันมาหลายอาทิตย์ เป็นๆหายๆ ถ้าเป็นเรื้อรังมาตั้งแต่เด็ก จะนึกถึงสาเหตุนี้มากที่สุด-คออักเสบ มีอาการไอ มีน้ำมูก เจ็บคอ-ไซนัสอักเสบ อาจมีการปวดตามใบหน้าร่วมด้วยการดูแลตัวเองเบื้องต้น หลีกเลี่ยงสิ่งที่แพ้ถ้าทราบว่าแพ้อะไร รับประทานยาแก้แพ้กลุ่มต้านฮิสตามีน และยาตามอาการเช่นยาลดน้ำมูก ยาลดอาการคัดจมูก ล้างจมูกก็ช่วยได้เบื้องต้นค่ะควรสังเกตอาการ ถ้ามีอาการเรื้อรังมากกว่า 2 อาทิตย์ ไอมากจนหอบเหนื่อย มีไข้ หรือถ้ามีอาการคัดจมูกเรื้อรัง น้ำมูกเขียว ปวดตามใบหน้าอาจเป็นการติดเชื้อที่คอหรือทางเดินหายใจส่วนล่างควรไปพบแพทย์